**Нови прегледи**

**Што се специјалистички клиники?**

Специјалистичките клиники се медицински клиники каде можете да ве видат доктори-специјалисти, професионалци од здруженото здравство (allied health) или медицински сестри, поради некој конкретен здравствен проблем. За да ве види специјалист, треба да имате упат (referral) од вашиот доктор по општа пракса (GP) или семеен доктор, или од некој друг здравствен работник. Специјалистичките клиники исто така се викаат ‘outpatient’ клиники.

**Што се случува на специјалистички преглед?**

Доктор-специјалист, професионалец од здруженото здравство или медицинска сестра ќе разговара со вас за вашето здравје. Понекогаш може да ве видат два или три здравствени професионалци. Тие може да ви организираат тестови или друг третман. Пред прегледот вие може да јадете или пиете, освен ако ви биде речено да не го правите тоа.

**Што ако не можам да дојдам на прегледот?**

Ве молиме да нѝ јавите час поскоро **ако не можете** **да дојдете**. Може да нѐ контактирате за да го откажете прегледот или за да го презакажете во друго време. Тој термин може да го дадеме на некој друг кој може да дојде. Тоа нѝ помага да го намалиме времето на чекање на сите. Ако не дојдете на **два прегледа** без да нѐ известите однапред, **нема да ви биде закажан нов преглед**. Ќе ви треба нов упат.

**Како да се подготвам за мојот преглед?**

Може да ги запишете сите прашања што сакате да му го поставите на вашиот специјалист. Исто така, на прегледот може со вас да дојде некој роднина или пријател. Ве молиме, на прегледот дојдете подготвени. Донесете список на вашите лекови, релевантни резултати на тестови и снимки, и името и адресата на вашиот GP.

**Што ако ми треба дополнителна поддршка?**

Ве молиме да нѝ речете ако

* Имате попреченост (disability)
* Ви треба преведувач или друга културолошка поддршка
* Ви треба помош во врска со превозот

**Што ако ми треба преведувач?**

Ве молиме да нѝ речете ако на прегледот ви треба преведувач и ние може да го организираме тоа. Понекогаш може да треба да се користи преведување преку телефон. Ако имате важечка Medicare картичка, вие не го плаќате преведувачот.

**Дали треба да платам за мојот преглед?**

Пациентите со важечка Medicare картичка не треба да платат. Ако немате Medicare картичка или сте посетител од странство, ве молиме да нѝ речете, бидејќи ќе треба да платите за прегледот.

**Што се случува после мојот преглед?**

Вашиот специјалист ќе ви рече дали треба повторно да ве види. Тој или таа ќе разговара со вас што ќе се случува натаму и што вие треба да правите.

Информациите за вашата нега ќе ги споделиме со вашиот GP и со други здравствени работници вклучени во вашата нега.